25. ΑΝΑΓΚ. ΝΟΜΟΣ υπ’ αριθ. 112 της 23/26 Αυγ. 1967 (ΦΕΚ Α΄ 147) Περί κυρώσεως Πράξεων Υπουργικού Συμβουλίου και επιβολής εισφοράς επί του ελαιολάδου και των ελαιών προς κάλυψιν μέρους των δαπανών καταπολεμήσεως του δάκου και του λεκανίου της ελαίας. Άρθρ.1.-Κυρούνται από του εν αυταίς οριζομένου χρόνου ισχύος και ισχύουν και δια τον εφεξής χρόνον καθ’ ο μέρος δεν τροποποιούνται δια του παρόντος Α. Νόμου αι κάτωθι Πράξεις του Υπουργικού Συμβουλίου. α)Η υπ’ αριθ. 170 της 21 Δεκ. 1962 (ΦΕΚ 224/ 31.12.62 τ.Α΄) «περί επιβολής εισφοράς προς κάλυψιν δαπανών ομαδικής καταπολεμήσεως του δάκου της ελαίας». β)Η υπ’ αριθ. 218 της 4 Δεκ. 1965 (ΦΕΚ 232/ 15.12.65 τ.Α΄) «περί επιβολής εισφοράς προς κάλυψιν δαπανών ομαδικής καταπολεμήσεως του δάκου της ελαίας». γ)Η υπ’ αριθ. 167 της 19 Αυγ. 1966 (ΦΕΚ 177/ 12.9.66 τ.Α΄) «περί επιβολής εισφοράς επί του παραγομένου ελαιολάδου και επί της αξίας των χονδρικώς πωλουμένων υπό των παραγωγών ελαιών προς κάλυψιν των δαπανών ομαδικής καταπολεμήσεως του δάκου της ελαίας». Επιβολή εισφοράς δακοκτονίας Άρθρ.2.-1.Δια την κάλυψιν μέρους των πραγματοποιουμένων από του ελαιοκομικού έτους 1967 68 και εφεξής δαπανών ομαδικής καταπολεμήσεως του δάκου της ελαίας, της ενεργουμένης, συμφώνως προς τας διατάξεις του Ν.Δ. 2413/53, ως ετροποποιήθη και συνεπληρώθη μεταγενεστέρως και της καταπολεμήσεως του λεκανίου της ελαίας, της ενεργουμένης κατά τας διατάξεις του άρθρ. 2 της υπ’ αριθ. 167/1966 Πράξεως του Υπουργικού Συμβουλίου, επιβάλλεται εισφορά επί του παραγομένου ελαιολάδου και των χονδρικώς πωλουμένων υπό των παραγωγών ή των εντολοδόχων τούτων ελαιών, προερχομένων εκ περιοχών εις τας οποίας ενηργήθη ομαδική καταπολέμησις του δάκου ή του λεκανίου.  «Η εισφορά ορίζεται σε ποσοστό 2% επί της αξίας του λαδιού που παράγεται, υπολογιζόμενης με τη μικρότερη τιμή συγκέντρωσης (παρέμβασης) μεταξύ εκείνων που καθορίζονται για τις ποιότητες των βρώσιμων λαδιών (τιμή παρέμβασης ποιοτικής κατηγορίας SEMI FINE ή CURANTE) κατά το χρόνο της παραγωγής (Αντί για τη σελ. 778,03(β) Σελ. 778,03(γ) Τεύχος Ζ 93- Σελ. 125 Ταμεία Ελιάς-Δακοκτονία 16.Κ.β.23-25 και σε ποσοστό 2% επί της αξίας των ελιών που πωλούνται χονδρικά από τους παραγωγούς ή τους εντολοδόχους τους». Το άνω μέσα σε « » δεύτερο εδάφιο αντικαταστάθηκε ως άνω από την παρ. 1 άρθρ. 102 Νόμ. 1402/1983 (ΦΕΚ Α΄ 167), (τόμ. 30, σελ. 226,539). Σύμφωνα δε με την παρ. 2 άνω άρθρ. 102 οι άνω διατάξεις ισχύουν από την 1η Οκτ. 1983. 2.Η κατά την προηγουμένην παράγραφον εισφορά οφείλεται και επί του παραγομένου ελαίου εκ της εκθλίψεως ελαιών προερχομένων εκ της ιδίας παραγωγής του κατόχου ή εκμεταλλευτού ελαιοτριβείου ή ελαιοπιεστηρίου φυσικού ή νομικού προσώπου. 3.Δεν υπάγεται εις την εισφοράν του παρόντος άρθρου το παραγόμενον έλαιον εξ ελαιών, αι οποίαι αποδεδειγμένως υπήχθησαν εις την εισφοράν ταύτην, ως και το έλαιον το οποίον παραδίδεται εις τον ελαιοτριβέα ως εκθλιπτικόν δικαίωμα. Ωσαύτως δεν υπόκειται εις την εισφοράν ταύτην το ελαιόλαδον και αι ελαίαι αι προερχόμεναι εκ περιοχών εις τας οποίας η καταπολέμησις του δάκου και του λεκανίου της ελαίας ενηργήθη μερίμνη και δαπάναις των παραγωγών ή των συνεταιρικών οργανώσεων αυτών. 4.Η κατά την παρ. 1 του παρόντος άρθρου εισφορά βαρύνει, προκειμένου μεν περί ελαιολάδου, εκείνον δια λογαριασμόν του οποίου ενεργείται η έκθλιψις των ελαιών, προκειμένου δε περί ελαιών, τον πωλητήν αυτών παραγωγόν. Ο υπέρ ου ενεργείται η έκθλιψις των ελαιών υποχρεούται να καταβάλη εις τον ελαιοτριβέα την οφειλομένην επί του ελαιολάδου εισφοράν, εν αρνήσει, ο ελαιοτριβεύς δικαιούται να παρακρατήση εκ του παραχθέντος ελαιολάδου ποσότητα της οποίας η αξίας, βάσει της τιμής χονδρικής πωλήσεως υπό του παραγωγού κατά τον χρόνον της εκθλίψεως και εις τον τόπον τούτον, να είναι ίση προς το ποσόν της οφειλομένης εισφοράς, υποχρεούμενος να καταβάλη ταύτην εις χρήμα εις το Δημόσιον Ταμείον. Σελ. 778,04(γ) Τεύχος Ζ93-Σελ.126 Διαδικασία βεβαιώσεως και εισπράξεως της εισφοράς Άρθρ.3.-1.Υπόχρεως δια την καταβολήν εις τον Δημόσιον Ταμείον της κατά το άρθρ. 2 του παρόντος εισφοράς τυγχάνει, προκειμένου μεν περί πωλουμένων ελαιών, ο κατά τας διατάξεις του Κώδικος Φορολογικών Στοιχείων υπόχρεως εις έκδοσιν των τιμολογίων αγοράς ή τιμολογίων πωλήσεως ή των εκκαθαρίσεων επί πωλήσεων δια λογαριασμόν του παραγωγού προκειμένου δε περί ελαιολάδου, ο ενεργών την έκθλιψιν των ελαιών. 2.Δια κοινών αποφάσεων των Υπουργών Οικονομικών και Γεωργίας, δημοσιευομένων δια της Εφημερίδος της Κυβερνήσεως, ορίζονται τα του χρόνου και τρόπου καταβολής της κατά το άρθρ. 2 εισφοράς και του οφειλομένου χαρτοσήμου τα υποβλητέα εις τον Οικονομικόν Έφορον στοιχεία, ο τρόπος και ο χρόνος της υποβολής τούτων, ο αρμόδιος δια την παραλαβήν των Οικονομικός Έφορος, ως και πάσα αναγκαία λεπτομέρεια δια την εφαρμογήν του άρθρου τούτου. Καταλογισμός της εισφοράς – Ένδικα μέσα Άρθρ.4.-1.Επί μη καταβολής ή εκπροθέσμου ή ελλιπούς καταβολής της κατά το άρθρ. 2 του παρόντος Α. Νόμου εισφοράς, καταλογίζονται εις βάρος του εις καταβολήν υποχρέου πλην της οφειλομένης εισφοράς και προσαυξήσεις, υπολογιζόμεναι κατά τας διατάξεις των άρθρ. 67 και 70 του Ν.Δ. 3323/1955 «περί φορολογίας του εισοδήματος», ως αύται ισχύουσι, αναλόγως της περιπτώσεως. Ο καταλογισμός ενεργείται υπό του αρμοδίου Οικονομικού Εφόρου δια πράξεώς του, καθ’ ης επιτρέπονται τα ένδικα βοηθήματα και τα ένδικα μέσα, τα προβλεπόμενα υπό των διατάξεων του Νόμ. 4125/60 «περί κυρώσεως του Κώδικος Φορολογικής Δικονομίας και τροποποιήσεως και συμπληρώσεως του Οργανισμού των Φορολογικών Δικαστηρίων και καθορισμού των τελών διαδικασίας», εφαρμοζομένων κατ’ αναλογίαν και των διατάξεων του άρθρ. 65 του Ν.Δ. 3323/1955. 2.Αι περί διοικητικής επιλύσεως των φορολογικών διαφορών διατάξεις του άρθρ. 53 του Ν.Δ. 3323/1955 «περί φορολογίας του εισοδήματος», ως αύται ισχύουσι, εφαρμόζονται αναλόγως και επί διαφορών προκυπτουσών εκ της εφαρμογής των διατάξεων της προηγουμένης παραγράφου. 16.Κ.β.25 Ταμεία Ελιάς-Δακοκτονία Κυρώσεις Άρθρ.5.-Ο μη συμμορφούμενος προς τας διατάξεις του παρόντος Α. Νόμου (ελαιοτριβεύς, παραγωγός κλπ.) τιμωρείται κατά τας διατάξεις του άρθρ. 55 του Κώδικος Φορολογικών Στοιχείων. Ρύθμισις οφειλών εξ εισφοράς δακοκτονίας Άρθρ.6.-1.Βεβαιωμέναι ή μη εις τα Δημόσια Ταμεία οφειλαί εξ εισφοράς δακοκτονίας των ελαιοκομικών ετών 1950-51 μέχρι και 1966-67 υπό των πάσης φύσεως οφειλετών απαλλάσσονται τόκων και πάσης φύσεως προσαυξήσεως εκπροθέσμου καταβολής και καταβάλλονται δια το μέχρι ποσού δραχ. 5.000 μέχρι τέλους Δεκ. 1967, δια το πλέον του ποσού τούτου και μέχρι δραχ. 40.000 εις τέσσαρας τριμηνιαίας δόσεις εντός του Οικονομικού έτους 1968, της πρώτης εκ τούτων καταβλητέας μέχρι τέλους Μαρτ. 1968, το δε υπόλοιπον ποσόν εις τέσσαρας τριμηνιαίας δόσεις εντός του Οικονομικού έτους 1969. Τοιαύται οφειλαί, βεβαιούμεναι εις τα Δημόσια Ταμεία από της δημοσιεύσεως του παρόντος και εφεξής, καταβάλλονται κατά τας ως άνω διακρίσεις και εις τας υπολειπομένας δόσεις. Εκάστη τριμηνιαία δόσις εν πάση περιπτώσει δεν δύναται να είναι μικροτέρα των δραχ. 500. 2.Εν περιπτώσει καθυστερήσεως δόσεώς τινος, το ποσόν ταύτης επιβαρύνεται με την νόμιμον προσαύξησιν εκπροθέσμου καταβολής 1,5% δι’ έκαστον μήνα καθυστερήσεως, συμφώνως προς το άρθρ. 1 του Ν.Δ. 3079/54 και το άρθρον πρώτον του Ν.Δ. 3908/58. Έναρξις ισχύος Άρθρ.7.-Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως, πλην των διατάξεων δι’ ας άλλως εν αυταίς ορίζεται. Δια της παρ. 1 άρθρου μόνου Β.Δ. 330/1971 (τόμ. 16Α σελ. 410,11) απαγορεύεται η χρήσις του αρσενικώδους νατρίου εις την δακοκτονίαν. 